-+++++++++++

Vir

IZBIRNI PREDMETI V ŠOLSKEM LETU 2025/2026



# Spoštovani starši, dragi učenci!

Izbirni predmeti omogočajo učencem, da poglobijo in razširijo znanje predmetnih področij,

ki jih posebej zanimajo.

Učenci pri pouku v sedmem, osmem in devetem razredu izberejo **dve uri pouka izbirnih predmetov, s soglasjem staršev pa tudi tri ure tedensko**. Pri izbirnih predmetih lahko učenci razvijajo svoje posebne sposobnosti, uresničujejo svoje interese in so zato pri tem običajno tudi uspešni.

Pouk izbirnih predmetov je obvezen, uvrščen je v učenčev urnik, pri čemer veljajo enake zahteve kot pri drugih predmetih.

Učenec izbere iz katerega koli sklopa skupaj dve uri pouka tedensko, lahko pa tudi tri ure. Č**e u**č**enec izbere tri ure pouka izbirnih predmetov, je potrebno pisno soglasje staršev, ki vam ga bomo naknadno poslali na dom.**

# Pri izbiri je potrebno biti pozoren na sledeče:

Če je enoletni program, velja, da vsako šolsko leto izbereš nov predmet. V treh letih, torej v 7. r., 8. r. in 9. r., imaš lahko določen izbirni predmet le enkrat.

**Učenec glasbene šole je lahko oproščen pouka izbirnih predmetov. V primeru, da bo učenec uveljavljal glasbeno šolo namesto izbirnega predmeta, mora najpozneje do 10. 9. 2025** **prinesti v šolo potrdilo o vpisu v glasbeno šolo v šolskem letu 2025/2026 v pisni obliki pomočnici ravnateljice osebno ali preko eAsistenta.**

**DRUŽBENO-HUMANISTIČNI PREDMETI**

| Verstva in etika | 5 |
| --- | --- |
| Likovno snovanje 1, 2, 3 | 6 |
| Filmska vzgoja | 7 |
| Vzgoja za medije – tisk | 8 |
| Glasba- glasbeni projekt | 9 |
| Retorika | 10 |
| Šolsko novinarstvo | 11 |
| Literarni klub | 12 |
| Plesne dejavnosti - ples | 13 |
| Turistična vzgoja | 14 |
| Etnologija - kulturna dediščina in načini | življenja 15 |

**NARAVOSLOVNO-TEHNIŠKI PREDMETI**

|  |  |
| --- | --- |
| Organizmi v naravnem in umetnem okolju | 16 |
| Rastline in človek | 17 |
| Sodobna priprava hrane | 18 |
| Šport za zdravje | 19 |
| Izbrani šport - nogomet, odbojka | 20 |
| Šport za sprostitev | 21 |
| Obdelava gradiv - les | 22 |
| Obdelava gradiv - umetne snovi | 23 |
| Obdelava gradiv - kovine | 24 |
| Računalništvo – urejanje besedil | 25 |

**VERSTVA IN ETIKA**

Učenci 7., 8., 9 razreda

Predmet je trileten (7., 8., 9. razred), vendar ga je možno obiskovati le eno ali dve leti. Vsako leto se obravnavajo različni tematski sklopi, ki pa so še dodatno razdeljeni na obvezne, obvezno izbirne in neob- vezne teme.

## 1. LETO

Obravnavajo se temeljni pojmi o nastanku religij in svet velikih (svetovnih) religij (krščanstvo, islam, budi- zem, hinduizem …), ki nas obdaja in s katerim se vsakodnevno soočamo preko vzornikov in ob iskanju lastne identitete.

## 2. LETO

Religije se obravnavajo poglobljeno s spoznavanjem njihovega obredja, simbolizma in odnosa do drugih skupnosti, kjer se kaže njihov vrednostni in etični sistem. Le-ta se povezuje s temami o družini, prijatelj- stvu, spolnosti ...

## 3. LETO

Religiološki del je usmerjen na obravnavanje krščanstva, njegovih virov in smeri, s poudarkom na katoli- ški veri in njenem delovanju v slovenskem prostoru. Poleg te teme je težišče še na oblikovanju odgovor- ne osebe, ki ima mesto v pluralistični demokratični družbi.

Konkretni cilji so vezani na konkretne teme po letnikih; velja pa izpostaviti vsaj nekaj SPLOŠNIH CILJEV:

* pridobivanje objektivnega znanja in razgledanosti na področju, ki ga predmet obravnava in s tem oblikovanje odgovorne samozavestne osebnosti, ki je pripravljena sprejemati drugačnost in biti strpna in tolerantna do drugačnosti.
* priprava učencev na preseganje otroških modelov in na kritičen in konstruktiven vstop v družbo različnih kultur, pogledov in pričakovanj.

**LIKOVNO SNOVANJE 1, 2 in 3**

Učenci 7., 8., 9. razreda

Izbirni predmet **Likovno snovanje** dopolnjuje vsebine rednega predmeta likovna vzgoja in učencem omogoča **sproščeno, a hkrati poglobljeno likovno ustvarjanje**. Poudarek je na razvijanju likovnega izraza ter razumevanju prostora, barv, oblik in materialov.

Učenci predmet obiskujejo glede na razred:  
 🎨 **Likovno snovanje 1** – 7. razred  
 🎭 **Likovno snovanje 2** – 8. razred  
 🏺 **Likovno snovanje 3** – 9. razred

Predmet lahko obiskujejo **tri leta zapored**, pri čemer vsako leto spoznavajo nova likovna področja in tehnike.

**Kaj predmet prinaša učencem?**

* Razvoj **ustvarjalnosti in vizualnega mišljenja**
* Boljše **razumevanje likovne teorije**
* Izboljšanje **motoričnih spretnosti in opazovanja**
* Spoznavanje **vizualnih komunikacij v sodobnem svetu**
* Razvijanje **čuta za estetiko in umetniško dediščino**

Likovno snovanje je odlična izbira za učence, ki želijo razvijati svojo ustvarjalnost, se poglobiti v likovno umetnost in se naučiti **izraziti svoje ideje skozi različne umetniške medije**.



**FILMSKA VZGOJA** Učenci 7., 8., 9. razreda

Filmska vzgoja je izbirni predmet za učence 7., 8. in 9. razreda, ki jih zanima film kot umetnost in medij. Predmet spodbuja kritično mišljenje, analizo filmskih vsebin ter razvoj ustvarjalnih in tehničnih spretnosti.

**Filmska vzgoja 1 (7. razred) – Kaj je film?** Učenci spoznajo osnove filmskega jezika, različne žanre ter proces nastanka filma. Preizkusijo se v vlogi aktivnega gledalca in ustvarjalca s kratko animacijo.


**Filmska vzgoja 2 (8. razred) – Filmski žanri** Obravnavamo različne filmske žanre in zgodovino filma. Učenci razvijajo razumevanje strukture filmske zgodbe in snemajo kratko igrano miniaturo.

**Filmska vzgoja 3 (9. razred) – Film in družba** Osredotočamo se na film kot odraz družbenih sprememb. Učenci raziskujejo vpliv filma na družbo ter ustvarjajo kratki dokumentarni film.

**Kaj predmet prinaša učencem?**

* Razvoj kritičnega mišljenja in filmske pismenosti,
* Razumevanje filmskega jezika in analize vsebin,
* Spodbujanje ustvarjalnosti in tehničnih spretnosti,
* Krepitev sodelovanja in timskega dela,
* Ozaveščanje o vplivu filma na družbo.

**Predmet učencem omogoča vpogled v filmsko umetnost in medijsko pismenost ter razvija kompetence, pomembne v sodobni družbi.**  
**Vabljeni k vpisu!**



**VZGOJA ZA MEDIJE - TISK**

## Učenci 7., 8., 9. razreda

## VSEBINA

Izbirni predmet vzgoja za medije je sestavni del devetletnega osnovnošolskega družboslovnega izobraže- vanja v 7., 8. in 9. razredu. Vzgoja za medije bo omogočila učencem dostop do medijev, naučila jih bo analizirati, kritično ocenjevati in izdelovati različne komunikacijske oblike (časopis, televizijske in radijske oddaje, iskanje po internetu itd.). Vzgoja za medije bo medijsko opismenjevala učence za kritično in ustvarjalno uporabo sporočil v medijsko zasičeni družbi.

Pri predmetu si bodo učenci pridobili znanje in navade, ki jih bodo iz pasivnih potrošnikov izoblikovale v aktivne državljane.

**TISK**

Predmet **Tisk** je zasnovan tako, da so poudarjene medijske teme tiska. Učenci poznajo tudi skupne značil- nosti množičnih medijev, razlike med različnimi načini in oblikami sporočanja: novinarska, umetniška, publicistična besedila, dokument, fotografija, video, film, glasba, internet. Znajo razlikovati oglaševanje in propagando od novinarskega sporočanja. Učenci razumejo, da mediji sveta ne zrcalijo, ampak ga kon- struirajo in ustvarjajo. Na koncu prvega leta učenci izdajo svoj časopis.

**GLASBA - GLASBENI PROJEKT**

Učenci 7., 8., 9. razreda

Glasbeni projekt je enoletni predmet, ki se izvaja enkrat tedensko v 7., 8. in 9. razredu.

V okviru predmeta bodo učenci pripravili glasbeno ali z glasbo povezano uprizoritev, kot so lutkovne ali dramske predstave. Skupaj bomo izbrali dramsko besedilo, ki ga bomo natančno analizirali in raziskali. Po določitvi vlog in natančnem opisu posameznih karakterjev bomo na podlagi pridobljenih informacij izdelali lutke in ustvarili pesmi. Pesmi bomo kasneje tudi uglasbili. Nadaljevali bomo z učenjem tehnik javnega nastopanja, pri čemer bomo poseben poudarek namenili dramskemu izražanju, dialogom, postavitvi na odru in pravilnemu rokovanju z lutkami. V okviru predmeta bomo predstavo tudi javno uprizorili za starše in učence.

Učenci po zaključku glasbenega projekta:

* obvladajo različne pristope pri raziskovanju določenega glasbenega projekta in njegove predstavitve;
* poznajo organizacijo, vsebino, dejavnosti, sestavine in izvedbo določenega glasbenega projekta.

Minimalni standardi znanja pomenijo učenčevo aktivno sodelovanje pri lažjih nalogah, ki predstavljajo pri ansambelski igri preprostejše izvedbe. Pri glasbenih delih se omejijo na doživljajsko recepcijo, pri glasbenih projektih pa na enostavnejše organizacijske naloge, ki poudarjajo odgovornost za skupinsko delo.



**RETORIKA**

Učenci 9. razreda

## VEDA - UMETNOST - SPRETNOST

Ukvarja se:

* s pravilnim govorjenjem;
* z izbrano besedo;
* s suverenim in uglajenim nastopom;
* z obvladovanjem mimike in telesne govorice.

Učenci se pri pouku retorike učijo:

* kaj je retorika;
* kako sestaviti dober govor;
* kako ta govor predstaviti pred skupino ljudi;
* kaj so argumenti in kako jih vključiti v govor;
* govornega nastopanja in vrednotenja nastopov drugih učencev;
* priprave debate in učenja etike dialoga;
* nebesedne komunikacije;
* snemanja s kamero in ogledovanja posnetkov nastopov ter pogovora o njih.

**ŠOLSKO NOVINARSTVO**

Učenci 7., 8., 9. razreda

Združuje raziskovanje neumetnostnih jezikovnih zvrsti, posebej publicističnih.

Dograjuje zmožnost sprejemanja in tvorjenja NUB.

Usposablja za ustvarjalno in kritično sprejemanje publicističnih/propagandnih besedil.

Učenca spodbuja k raziskovanju slovenskega jezikoslovja ter folkloristike in dialektologije.

**Temeljni cilji šolskega novinarstva**

Učenci:

* razvijajo pozitivno čustveno in razumsko razmerje do slovenskega jezika kot najpomembnejšega dela kulturne dediščine in s tem temeljne prvine človekove osebne in narodne identitete ter sposobnosti za vse sporazumevalne dejavnosti (poslušanje, govorjenje, branje in pisanje);
* spoznavajo slovstveno folkloro;
* oblikujejo kritičen odnos do medijev;
* tvorijo in objavljajo informativna, interpretativna publicistična besedila.

**LITERARNI KLUB**

Učenci 7., 8., 9. razreda

**Literarni klub** je kot izbirni predmet del obveznega programa OŠ. Predmet zajema dve podpodročji: **branje** in **ustvarjanje leposlovnih besedil**. Predmet je enoleten in se lahko izvaja v 7., 8. ali 9. razredu.

# Bralni klub

Učenci spoznavajo kakovostno ter raznovrstno leposlovno književnost in s tem tudi gojijo pozitiven od- nos do slednje. Pri pouku tiho berejo krajša književna besedila in odlomke, doma pa prebirajo tudi obsež- nejša dela in s pomočjo medmrežja izmenjujejo mnenja o prebranem.

V prostem času poiščejo knjigo, berejo različna besedila glede na njihove posebne značilnosti in zahteve (pesništvo, proza, dramatika, literarna veda, publicistična besedila, lastna literarna ustvarjalnost), obišče- jo knjižnico, literarne prireditve, gledališče, filmske predstave.

* Iz mladinskega tiska, a tudi že iz časopisov in literarnih revij za odrasle, se seznanjajo s sodobno besedno umetnostjo.
* Na podlagi anket o najljubših knjigah pripravijo občasne raziskave in razredno knjižico.
* Oblikujejo posterje o svojem branju in z njim povezanimi dejavnostmi.
* Učenci pripravijo tematsko literarno uro ali srečanje s književnikom.

# Poustvarjalno in ustvarjalno pisanje

Učenci ustvarjajo doživljajska in domišljijska besedila, ki vključujejo prvine umetnostnega jezika: pesmi, basen, pripovedko, pismo, bajko, anekdoto, pustolovske in kriminalne povesti, znanstvenofantastične romane, dnevnike, pišejo in rišejo strip.

# 

# 

# 

# Urejanje razrednih ali šolskih literarnih publikacij

Učenci svoja poustvarjalna in ustvarjalna besedila, besedila o literarnoestetskem doživljanju književnosti ter strokovna in publicistična besedila o književnosti prebirajo, urejajo in objavljajo v šolskem glasilu ali literarni rubriki, lastni pesniški zbirki, prozni knjižici ali zborniku.

## PLESNE DEJAVNOSTI-PLES

## Učenci 7., 8., 9. razreda

## Telesni razvoj, razvoj gibalnih in funkcionalnih sposobnosti pomenijo:

* + z različnimi plesnimi zvrstmi razvijati koordinacijo, hitrost in ravnotežje;
  + z baletnimi vajami razvijati gibljivost;
  + razvijati vzdržljivost z dolgotrajnim plesom.

## Spopolnjevanje različnih športnih znanj pomeni:

* + nadgraditi tehnično znanje v vseh plesnih zvrsteh.

## Seznanjanje s teoretičnimi vsebinami pomeni:

* spoznati bistvene plesne značilnosti posameznih delov Slovenije.

## Prijetno doživljanje športa, oblikovanje in razvoj stališč, navad ter načinov ravnanja

Namen plesnih dejavnosti kot izbirnih predmetov v devetletni osnovni šoli je navajanje učencev na redno plesno-gibalno dejavnost ob spremljavi glasbe. Ta predstavlja protiutež vsakdanjemu napornemu šolske- mu delu in sedenju ter učencem omogoča sprostitev in dobro počutje.

## GIMNASTIKA Z RITMIČNO IZRAZNOSTJO, SKOKI Z MALE PROŽNE PONJAVE, SKOKI Z MALE PROŽNE PONJAVE IN METI NA KOŠ, AEROBIKA, AKROBATIKA

**Praktične vsebine:**

* osnovne prvine klasičnega baleta (pozicije nog in rok)
* učenje nekaterih lažjih starinskih plesov in družabnih plesov 18. in 19. stoletja
* plesna drža in vodenje plesnega para pri standardnih plesih
* učenje lažjih standardnih plesov (polka, valček, fokstrot)
* učenje nekaterih latinsko-ameriških plesov (jive, ča ča ča …)
* priprava šolskega nastopa

## Teoretične vsebine in medpredmetne povezave:

* dobro počutje in zdrav način življenja (gibanje, higiena …)
* razvoj in spremljava gibalnih ter funkcionalnih sposobnosti

## Ravni znanja:

* Obvladajo najnujnejše osnovne elemente klasičnega baleta.
* Poznajo nekatere starinske in družabne plese in jih znajo zaplesati.
* Poznajo temeljne informacije iz razvoja svetovne in slovenske plesne umetnosti.
* So usposobljeni nastopiti s kratkim prikazom celoletnega dela pred sošolci.

**TURISTIČNA VZGOJA**

Učenci 7., 8., 9. razreda

Predmet obsega 35 oz. 32 ur, letno/ strnjeno.

Temeljni nameni predmeta so vzgoja učencev za pozitivni odnos do turizma in turistov, prepoznavanje lepot domačega kraja, opazovanje okolice.

Učenci:

* se bodo seznanili z osnovami turizma v domačem okolju in v Sloveniji ter se vključili v turistično življenje domačega kraja;
* bodo spoznavali turistične poklice in možnosti zaposlovanja v turističnih dejavnostih ter razvijali sposobnosti za opravljanje različnih del v turizmu;
* pripravljali se bodo na vlogo turističnega vodiča po domačem kraju.

Delo: terensko delo, raziskovanje, naravna in kulturna dediščina kraja.

Povezava z UNESCO ASP mrežo, Srednjo šolo za turizem NM in fakulteto za turizem, občino, društvi, domačo okolico, promocija kraja in njegovih lepot.

Nekatere vsebine znotraj izbirnega predmeta: domači kraj - turistični kraj, kulturna dediščina, turistični bonton, kulinarika, turistična društva, ocenjevanje kraja in hiš, turistični vodič.

**ETNOLOGIJA-KULTURNA DEDIŠČINA IN NAČINI ŽIVLJENJA**

Učenci 8., 9. razreda

Predmet obsega 35 oz. 32 ur letno /strnjeno.

* Učenci poglobijo svoje znanje o dediščini kraja, spoznajo življenje v domači okolici, raziskujejo kulturno dediščino kraja, brskajo po podstrešju, obiščejo dedke in babice, poslušajo njihove zgodbe, sodelujejo z društvi.
* Pouk se izvaja v razredu in izven – na terenu, v domačem kraju, muzeju.
* Pouk izven učilnice: obisk Etnografskega muzeja v Ljubljani, ogled dediščine kraja, pogovor s starejšimi krajani.
* Učenci pripravijo razstavo starih predmetov, izvedejo srečanje pod kozolcem.
* UNESCO: Mladi posvojimo spomenik – sodelovanje v projektu

Nekatere vsebine v okviru izbirnega predmeta: vsakdanjiki in prazniki, kulturna in naravna dediščina, kultura prehranjevanja, kultura oblačenja, šege in navade

**ORGANIZMI V NARAVNEM IN UMETNEM OKOLJU**

Učenci 7., 8., 9. razreda

O ČEM SE BOMO POGOVARJALI, KAJ IN KAKO BOMO DELALI?

Pri predmetu bomo raziskovali življenjske potrebe živih bitij. Učenci bodo skrbeli za živali in rastline v biološki učilnici ter spremljali njihovo življenje in prostor. Spoznali bodo, da je vsako rušenje ravnotežja v naravi – vnos različnih snovi, tujih organizmov, pomanjkanje vode, spremembe temperaturnega režima, onesnaženje itd. lahko usodno za preživetje organizmov. Naučili se bodo odgovornega ravnanja z vsemi živimi bitji in to znanje osvojili in prenesli v vsakdanje življenje. Učenci razvijejo pozitiven odnos do živega sveta, spoznajo potrebe živali in rastlin za njihovo preživetje in ugotavljajo vzroke za ogroženost živih bitij.

Izbirni predmet temelji na terenskem in laboratorijskem delu ter delu s slikovnimi ključi in biološkimi materiali. Učenci se spoznajo z naravnim okoljem in njegovimi ekološkimi zakonitostmi ter ga primerjajo z antropogenim (od človeka spremenjenim) okoljem. Sledi popisovanje diverzitete (pestrosti) živih bitij v naravnem in antropogenem okolju, iz česar učenci sklepajo o življenjskih razmerah, ki vladajo v posameznem okolju. Učenci znajo opisati rastlinske in živalske predstavnike konkretnega ekosistema in jih povezati v prehranjevalni splet, pojasniti razlike med naravnimi in antropogenimi okolji in ugotoviti prilagodljivost živih bitij na nastale razmere. Učenci bodo veščine in spoznanja dobili tudi na terenu.

SPLOŠNI CILJI PREDMETA:

Pri predmetu učenci poznajo in razumejo:

* pojave, zakonitosti, dejstva, definicije, pojme in teorije;
* tehnike laboratorijskega, eksperimentalnega in terenskega dela;
* varnostne ukrepe pri delu v učilnici in na terenu;
* vplive poseganja v okolje ter njihove posledice za okolje.

Učenci bodo sposobni z besedami ali v drugi ustrezni obliki (shematsko, grafično, numerično):

* poiskati, zbrati, urediti in predstaviti informacije iz različnih virov;
* preoblikovati informacije iz ene oblike v drugo;
* smiselno uporabiti podatke;
* smiselno razložiti pojave, zakonitosti in medsebojne odnose;
* postavljati napovedi in hipoteze;
* reševati probleme s povezovanjem znanja in uporabiti znanje v novih situacijah.

**RASTLINE IN ČLOVEK**

Učenci 7., 8., 9. razreda

Pri izbirnem predmetu **rastline in človek** učenci poglobijo, nadgradijo in razširijo svoje znanje in izkušnje, ki so jih pridobili pri temeljnih predmetih, naravoslovje in biologija. Poudarek je na samostojnem delu, delu na terenu, laboratorijskem in eksperimentalnem delu, vodenem opazovanju, projektnem delu in aktivnem gojenju rastlin.

Predmet obsega 35 ur (32 ur v 9. razredu).

## KAKO POTEKA POUK?

Učenci pri tem izbirnem predmetu spoznavajo, da spremljajo rastline človeka že od njegovega nastanka, saj so bile zanj že od nekdaj posredni ali neposredni vir hrane, zdravja, zaščite itd. Prav zaradi njihove uporabnosti je človek mnoge od njih prenesel v svoj dom ali v njegovo bližino – mnoge je z umetnim izborom spremenil, jih požlahtnil in vzgojil številne nove sorte. Učenci spoznavajo različne rastline in njihovo uporabno vrednost pa tudi njihovo ogroženost. Spoznajo, da je veliko rastlin v Sloveniji ogroženih zaradi človekovega nerazumnega delovanja.

Tematika tega predmeta je izredno široka in ponuja možnost velike izbire. Učenci si lahko izberejo samostojne naloge (npr. odločijo se za najljubšo rastlino in jo fotografirajo, herbarizirajo, narišejo, opišejo, ugotovijo, kje raste, v kakšne namene jo uporabljamo, zberejo pregovore o tej rastlini, pesmi ...). Učenci lahko opravijo projektno delo na temo zdravilne rastline ali začimbnice, okrasne rastline ipd.

## Tematski sklopi v okviru predmeta:

* Uporabnost rastlin
* Rastline v človekovi prehrani
* Zdravilne rastline
* Rastline v živalski prehrani in v industriji
* Okrasne rastline

Pri predmetu Rastline in človek ocenjujemo znanje učencev o rastlinah. Ocenjujemo tudi eksperimentalne veščine, oblikovanje poročil o delu, sposobnost uporabljati tehnike laboratorijskega, terenskega dela …

## Pridi in skupaj bomo pogledali v raznoliki svet rastlin.

**SODOBNA PRIPRAVA HRANE**

Učenci 7., 8., 9. razreda

O ČEM SE BOMO POGOVARJALI, KAJ IN KAKO BOMO DELALI?

* Pri sodobni pripravi hrane bomo kuhali – veliko bo praktičnega dela. Potrebovali boste predpasnik in kuhinjske krpe.
* Pogovarjali se bomo o zdravi prehrani, o ritmu prehranjevanja skozi dan, o hranilnih snoveh, ki so v hrani in o tem, koliko hranilnih snovi potrebuje naše telo, o živilih in jedeh, o postopkih priprave zdrave hrane in o pripravi jedi.
* Beseda bo tekla tudi o prehranskih navadah in o vplivih in pomenu dobrih in slabih prehranskih navad na zdravje.
* Iskali bomo podatke po literaturi, delali intervjuje, pisali poročila, reševali probleme.

SPLOŠNI CILJI PREDMETA:

Usmerjeni so k uporabi, povezovanju in k razmišljanju za preudarno odločanje o lastni prehrani, predvsem v smislu zagotavljanja zdravja, ter k razvijanju učenčeve ustvarjalnosti. Učenci nadgrajujejo vsebine, ki so jih pridobili pri rednem predmetu gospodinjstvo in poglabljajo znanje predvsem za usmerjanje nadaljevanja šolanja na agroživilskih, gostinskih, turističnih in zdravstvenih šolah

**ŠPORT ZA ZDRAVJE**

Učenci 7., 8., 9. razreda

## Uvajanje in spopolnjevanje različnih športnih znanj pomeni:

* izpopolnjevati športno znanje tistih športov rednega učnega načrta športne vzgoje, ki ponujajo možnost kasnejše dejavnosti v prostem času.

## Teoretične vsebine so:

* spoznati pomen redne športne vadbe in primerne prehrane za zdravje in dobro počutje;
* spoznati primerno prehrano ob določenih športnih dejavnostih;
* pomen nadomeščanja izgubljene tekočine, škodljivost dopinga, poživil in drugih preparatov;
* razumeti odzivanje organizma na napor.

## Prijetno doživljanje športa, oblikovanje stališč in razvoj stališč, navad in načinov ravnanja pomenijo:

* oblikovati odgovoren odnos do lastnega zdravja (redno ukvarjanje s športom v šoli in prostem času, telesna nega, zdrava prehrana, nadomeščanje izgubljene tekočine);
* spodbujati medsebojno sodelovanje, zdravo tekmovalnost in sprejemanje drugačnosti;
* spoštovati pravila športnega obnašanja;
* doživljati sprostitveni vpliv športne vadbe.

**Praktične vsebine**: osnovna tehnika držanja loparja, osnovna tehnika gibanja v polju, forhand udarec, backhand udarec, servis, napadalni udarec, igra – posamezno, igra – pari, pravilno štetje in sojenje.

## IGRE Z ŽOGO

V sklopu iger z žogo bomo predelali vse športe, v katerih je glavni rekvizit žoga, poudarek je na dinamiki in

sprostitvi učencev.

## 

## Raven sposobnosti in znanja je:

* spoznavanje in spopolnjevanje osnovnih tehnično taktičnih elementov.

**Standardi znanja** so prilagojeni posamezniku: s preverjanjem spremljamo učenčevo napredovanje v stopnji doseganja postavljenih osvojenih športnih znanj, gibalnih sposobnosti itd.

**IZBRANI ŠPORT: NOGOMET/ODBOJKA**

Učenci 7. razreda

## Telesni razvoj, razvoj gibalnih in funkcionalnih sposobnosti pomenijo:

* razvijati gibalne (moč, koordinacija gibanja, gibljivost, ravnotežje, natančnost) in funkcionalne sposobnosti (aerobna in aerobna vzdržljivost) z individualnimi programi;
* z izbranimi nalogami oblikovati skladno postavo.

## Seznanjanje s teoretičnimi vsebinami pomeni:

* razumeti odzivanje organizma na aerobno in anaerobno

obremenitev, telesno in psihično preutrujenost in druge stresne dejavnike;

* poznati različne tehnike sproščanja.

## Prijetno doživljanje športa, oblikovanje in razvoj stališč, navad in načinov ravnanja pomenijo:

* doživljati sprostitveni vpliv športne vadbe;
* oblikovati odgovoren odnos do lastnega zdravja (redno ukvarjanje s športom v šoli in v prostem času, ravnovesje med delom in počitkom, telesna nega, zdrava prehrana);
* izoblikovati posameznikovo samopodobo na področju doživljanja in dojemanja svojega telesa;
* spodbujati medsebojno sodelovanje in spoštovati različnosti.

## PRAKTIČNE VSEBINE

**Nogomet**

* izpopolnjevanje osnovnih in učenje zahtevnejših tehničnih elementov: elementi brez žoge (odkrivanje, varanje, skoki), elementi z žogo (preigravanja, vodenja, varanja, podajanja, sprejemanja, odvzemanje žoge, udarjanja)
* izpopolnjevanje osnovnih in učenje zahtevnejših taktičnih elementov: odkrivanje in napadanje v igrah, dvojna podaja, igra 2 : 2 v omejenem prostoru, igra 5 : 5 na dvoje vrat z individualnim in conskim pokrivanjem
* Vodena igra, igra na dveh do treh igralnih mestih

## 

## Odbojka

* izpopolnjevanje osnovnih in učenje zahtevnejših tehničnih elementov (zgornji in spodnji sprejem in odboj, spodnji in zgornji servis, enojni/dvojni blok)
* izpopolnjevanje osnovnih in učenje zahtevnejših taktičnih elementov (gibanje na svojem igralnem

mestu, menjava mest, »maska«)

* igralna oblika 4 : 2

**ŠPORT ZA SPROSTITEV**

Učenci 8. razreda

## SPLOŠNI CILJI PREDMETA:

**Telesni razvoj, razvoj gibalnih in funkcionalnih sposobnosti pomenijo:**

* razvijati gibalne (moč, koordinacija gibanja, gibljivost, ravnotežje, natančnost) in funkcionalne sposobnosti (aerobna in aerobna vzdržljivost) z individualnimi programi;
* z izbranimi nalogami oblikovati skladno postavo;
* zaznavati in občutiti svoje telo v prostoru in času.

## Seznanjanje s teoretičnimi vsebinami pomeni:

* razumeti odzivanje organizma na aerobno in anaerobno obremenitev, telesno in psihično preutrujenost in druge stresne dejavnike;
* poznati različne tehnike sproščanja;
* razumeti pomen redne spremljave telesne teže in ravni gibalne ter funkcionalne učinkovitosti.

## Prijetno doživljanje športa, oblikovanje stališč in razvoj stališč, navad in načinov ravnanja pomenijo:

* oblikovati odgovoren odnos do lastnega zdravja (redno ukvarjanje s športom v šoli in prostem času, telesna nega, zdrava prehrana, nadomeščanje izgubljene tekočine);
* doživljati sprostitveni vpliv športne vadbe;
* razumevanje koristnosti rednega gibanja in športa;
* krepitev zdravega občutka samozavesti in zaupanja vase.

## 

## Praktične vsebine so:

* utrjevati in izpopolnjevati osnovne tehnične in taktične elemente rokometne igre;
* spoznavanje in učenje osnovnih igralnih oblik;
* spoznavati pravila igre;
* spoznati veščine samostojnega sojenja

**OBDELAVA GRADIV: LES**

Učenci 7. razreda

KAJ IN KAKO BOMO DELALI?

Te veseli delo z lesom? Rad/a preizkušaš uporabo različnih lesnih gradiv za izdelavo izdelkov?

Si spreten/a pri delu s stroji in orodji? Si želiš novega znanja obdelave lesnih gradiv?

Če si odgovoril/a z DA, potem si vabljen/a v našo družbo, kjer bomo celotno šolsko leto izdelovali izdelke iz lesnih gradiv.

Osnovno gradivo za izdelavo izdelkov je les, ki ga kombiniramo še z uporabo drugih gradiv, kot so papirna gradiva, umetne snovi, kovina, usnje, slama, mehka žica ... Orodja in obdelovalni postopki so ročni, saj se učimo spretnosti ročne obdelave lesa. Od strojev uporabljamo vibracijsko žago, električni vrtalni stroj, kolutno-tračni brusilni stroj in pirograf. Izdelki, ki jih izdelaš, so uporabni in estetsko dodelani. Pri delu izdeluješ individualno, lahko pa tudi skupinsko. Posebna pozornost pri urah je namenjena varstvu pri delu.

SPLOŠNI CILJI PREDMETA:

Pri predmetu učenci:

· načrtujejo predmete iz lesnih in drugih gradiv;

· izdelajo in uporabijo tehnično in tehnološko dokumentacijo;

· pri izdelavi načrtovanega predmeta uporabijo obdelovalne postopke;

· ugotavljajo osnovne tehnološke lastnosti gradiv in jih primerjajo med seboj;

· merijo z ustreznimi merilnimi pripomočki;

· spoznavajo sestavo in delovanje osnovnih orodij in strojev za obdelavo gradiv;

· iščejo podobnosti in razlike med orodji, namenjenimi enakim obdelovalnim postopkom pri obdelavi različnih gradiv;

· izvajajo osnovne delovne operacije z ročnimi orodji in stroji ter spoznajo organizacijo delovnega mesta;

· spoznavajo nevarnosti pri delu, izbirajo varnostna sredstva in upoštevajo ukrepe za varno delo;

· odkrivajo in razvijajo svoje sposobnosti, se navajajo na delo v skupini in vrednotijo svoje delo in predmete dela.

**OBDELAVA GRADIV: UMETNE SNOVI**

Učenci 8. razreda

KAJ IN KAKO BOMO DELALI?

Ali si se že preizkusil/a v izdelavi izdelkov iz umetnih snovi? Si že poskusil/a reciklirati umetne snovi z namenom izdelave novega izdelka?

Osnovno gradivo za izdelavo izdelkov so različne umetne snovi, ki jih kombiniramo še z uporabo drugih gradiv, kot so papirna gradiva, lesna gradiva, kovina, usnje, slama, mehka žica ... Orodja in obdelovalni postopki so ročni, saj se učimo spretnosti ročne obdelave umetnih snovi. Od strojev uporabljamo vibracijsko žago, električni vrtalni stroj in kolutno-tračni brusilni stroj. V delo vključimo še pripomočke za toplotno obdelavo gradiv (upogibanje umetnih snovi). Izdelki, ki jih izdelaš, so uporabni in estetsko dodelani. Pri delu izdeluješ individualno, lahko pa tudi skupinsko. Posebna pozornost pri urah je namenjena varstvu pri delu.

SPLOŠNI CILJI PREDMETA:

Pri predmetu učenci:

· načrtujejo predmete iz različnih gradiv in pri tem uporabijo oziroma sami izdelajo tehnično in tehnološko dokumentacijo;

· organizirajo delovno mesto in spoznavajo nevarnosti pri delu;

· uporabljajo sredstva in dosledno upoštevajo ukrepe za varno delo;

· konstruirajo in izdelajo preproste predmete iz različnih gradiv ter primerjajo načine obdelav posameznih gradiv;

· razvijajo spretnosti in sposobnosti za različne obdelave ter pravilen odnos do dela in varstva okolja;

· ob delu pravilno izbirajo, uporabljajo in vzdržujejo orodja za obdelavo različnih gradiv;

· spoznajo pravila varnega obnašanja v delavnici, uporabljajo sredstva za osebno zaščito pri delu;

· za merjenje izbirajo merilne postopke in ustrezne merilne priprave in pripomočke;

· vrednotijo svoje delo in predmete dela, ocenijo funkcionalnost in videz izdelka.

**OBDELAVA GRADIV: KOVINE**

Učenci 9. razreda

KAJ IN KAKO BOMO DELALI?

Ali si se že preizkusil/a v izdelavi izdelkov iz kovin? Si oblikoval/a kovino v uporabni izdelek, kot je lopatica za kostanj ali uhani? Če ne, potem si vabljen/a k predmetu obdelava gradiv kovine.

Pri izbirnem predmetu učenci obdelujejo kovine in iz njih izdelajo različne izdelke. Kovine kombinirajo z drugimi gradivi, kot so usnje, tekstil, papirna in lesna gradiva. Orodja in obdelovalni postopki so praviloma ročni. Učenci pri delu iščejo lastne rešitve pri konstrukciji predmetov, določanju delovnih postopkov ter organizaciji delovnega mesta in proizvodnega procesa. Pomemben je prestop na višjo raven pri načrtovanju izdelka. Upoštevajo tudi kulturna, etnološka in ekološka izhodišča. Izdelki, ki jih izdelamo, so uporabni in estetsko dodelani. Prevladuje individualno praktično delo in delo v majhnih skupinah. Posebna pozornost je namenjena varstvu pri delu.

SPLOŠNI CILJI PREDMETA:

Pri predmetu učenci:

· izdelajo in uporabljajo tehnično dokumentacijo;

· projektirajo uporaben izdelek kot sintezo tehnoloških, likovnih, kulturnih, ekoloških in drugih znanj;

· spoznavajo sestavo, krmiljenje in delovanje nekaterih strojev;

· spoznajo lastnosti jekla, pridobivanje in obdelave;

· ob delu utrdijo spoznanja o lastnosti in uporabnosti gradiv, še posebej jekla;

· primerjajo osnovne tehnološke lastnosti nekaterih gradiv med seboj;

· merijo z ustreznimi merilnimi metodami in pripomočki;

· spoznavajo sestavo in delovanje pripomočkov, orodij in strojev za obdelavo kovin;

· opravljajo osnovne delovne operacije z ročnimi orodji in stroji ter organizirajo delovno mesto;

· navajajo se na smotrno organizacijo in planiranje proizvodnje;

· spoznavajo nevarnosti pri delu in uporabljajo sredstva in ukrepe za varno delo;

· razvijajo kritičen odnos do dela in varstva okolja.

**RAČUNALNIŠTVO: UREJANJE BESEDIL**

Učenci 7., 8., 9. razreda

Učenci pridobijo osnovna znanja, ki so potrebna za razumevanje in temeljno uporabo računalnika. V ospredju je aktivna vloga učencev in njihov osebni, strokovni in jezikovni razvoj, tako se teorija prepleta z metodami neposrednega dela z računalniki in z njimi povezano informacijsko-komunikacijsko tehnologijo. Učenci na takšen način pridobijo tisto računalniško pismenost, ki je potrebna pri nadaljnjem izobraževanju in v življenju. Ob tem razvijajo spretnosti pridobivanja in organiziranja gradiv ter utrdijo temeljno znanje v uporabi osebnega računalnika.

Predmet računalništvo je razdeljen na tri podpredmete: **UREJANJE BESEDIL, MULTIMEDIJA in RAČUNALNIŠKA OMREŽJA**. V naslednjem šolskem letu ponujamo kot izbirni predmet prvega izmed njih - Urejanje besedil.

1. **UREJANJE BESEDIL**

V začetnih urah učenci spoznajo delovanje računalnika in njegovo sestavo. Naučijo se razlikovati med strojno in programsko opremo, med vhodnimi in izhodnimi enotami ter spoznajo različne fizične komponente v računalniku. Večino preostalih ur namenijo učenju uporabe urejevalnika besedil. Naučili se bodo besedilu spremeniti obliko, velikost, barvo, dodati sliko, oblike in tabele. Vse te dodane elemente spremenijo, dopolnijo, preoblikujejo in s tem ustvarijo lepši in bolj pregleden dokument